ՈՒՂԵՐՁ

ՎԵՐՋԻՆ ԶԱՆԳ 2025. Շնորհավորական ուղերձ

🔔Մայիսյան հաղթական տոների շրջափուլում է Վերջին զանգի օրը՝ որպես պատանեկության ամենակարևոր հաղթանակ ու նոր նվաճումների սկիզբ:

✔Սիրելի՛ մանկավարժներ, կրթության ոլորտի նվիրյալներ, աշակերտներ, ծնողներ:

Շնորհավո՛ր Վերջին զանգի տոն:

🤝Ժամանակակից պայմանները բազմաթիվ մարտահրավերներ են առաջադրում, որոնց հաղթահարումը կրթօջախ-աշակերտ-ծնող-համայնք համագործակցված աշխատանքի արդյունքում է դառնում իրողություն: Հպարտ ենք, որ մեր համայնքում այս գործընթացը գտնվում է ամենաարդյունավետ հիմքերի վրա:

👨‍🏫Հարգելի՛ մանկավարժներ, ձեր ամենօրյա մտորումների շրջանակը վաղուց արդեն դուրս է եկել պարզապես գիտելիք տալու ուղուց: Դուք ոչ միայն կրթում եք, այլև դաստիարակում, ոգեշնչում, պաշտպանում: Շնորհակալ ենք ձեր այս կարևոր առաքելության համար: Թող մանկավարժի հանդեպ սերն ու գնահատանքը լինեն ակնառու ու անկեղծ: Առողջ եղեք՝ մասնագիտական ու անձնական հաջողություններով շրջապատված:

👩‍🎓Սիրելի՛ շրջանավարտներ, նոր կյանքի մուտքը թվացյալ հեշտ է ու սպասված, բայց խնդիրներն այնքան անսպասելի են, որ դրանք հաղթահարելու համար ձեզ պետք է մեծ գիտակցություն ու պատրաստակամություն: Միշտ ձգտե՛ք ավելի բարձրին, լուսավորին, լավին, մի՛ եղեք ամբողջի մի մասնիկը, այլ եղե՛ք բացառիկ ու առաջամարտիկ: Կանաչ ու լուսավոր ճանապարհ եմ մաղթում յուրաքանչյուրիդ:

🎓Թող 2024-2025 ուսումնական տարվա շրջանավարտների շարքերում լինեն մեր համայնքի վաղվա հզոր առաջնորդները, բժիշկները, ծրագրավորողները, մանկավարժները, ինժեներները, արհեստավորները, արվետագետները:

Բարի՛ երթ:

ՀԱՄԱՅՆՔԻ ՂԵԿԱՎԱՐ՝ Հ.ՇԱՀԳԱԼԴՅԱՆ